Tierno verano de lujurias y azoteas

Tierno verano de lujurias y azoteas (Tenera somero de volupto kaj terasoj) estas hispana filmo de 1993, reĝisorita de Jaime Chávarri, laŭ scenaro de Jaime Chávarri mem kaj Salvador Maldonado. 

 Intrigo 

Somere, Pablo (Gabino Diego), junulo kiu ĝis tiam vivis en Sovetunio kaj kiu ĵus revenis en Hispanion, klopodas seksallogi al romantika amo sian pli aĝan kuzinon Olga (Marisa Paredes), fama kaj jam matura aktorino kiu preparas ludadon de Somermeznokta sonĝo de William Shakespeare por placa festo en sia kvartalo kun sia amanto Doria (Imanol Arias). Tiucele, li turnas sin al voluptaj rakontoj supozeble membiografiaj de amaferoj okazintaj en ekzotaj scenejoj kiel Odeso, Parizo ktp. Krome li distrumpetas sian nelacigeblan literaturan parolmanieron. Olga dubas inter sia amanto, kiun ŝi plue amas, sed kun kiu ŝi kverelas pro la aktoraferoj, kaj sia iompostioma altiro por la juna Pablo, kiu finfine atingas sian celon, sed post tiom da imagitaj amaferoj, oni ne certas pri la nivelo sur kiu oni sekvas, ĉu en la realo aŭ en la fikcio. 

Geaktoraro kaj roluloj
 Gabino Diego 	... 	Pablo
 Marisa Paredes 	... 	Olga
 Imanol Arias 	... 	Doria
 Clara Sanchis 	... 	Rubia Angelical
 Ana Álvarez 	... 	Oscura
 Laura Bayonas 	... 	Laura
 Sara Sanders 	... 	Aida
 Paula Soldevila 	... 	Pilar

Eksteraj ligiloj
 en imdb

Kategorio:Komediaj filmoj
Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 1993